
 27.2.2020
 BG
 Официален вестник на Европейския съюз
 L 56/7
 РЕГЛАМЕНТ ЗА ИЗПЪЛНЕНИЕ (ЕС) 2020/269 НА КОМИСИЯТА
 от 26 февруари 2020 година
 за изменение на Регламент (ЕС) No 468/2010 за съставяне на списък на ЕС на корабите, извършващи незаконен, недеклариран и нерегулиран риболов (част Б — Кораби, посочени в член 30 от Регламент (ЕО) No 1005/2008)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) No 2847/93, (ЕО) No 1936/2001 и (ЕО) No 601/2004 и за отмяна на регламенти (ЕО) No 1093/94 и (ЕО) No 1447/1999 (1), и по-специално член 30 от него,
 като има предвид, че:
 (1)
 В глава V от Регламент (ЕО) No 1005/2008 се определят процедурите за идентифициране на риболовните кораби, извършващи незаконен, недеклариран и нерегулиран (ННН) риболов, както и процедурите за съставяне на списък на Съюза, съдържащ имената на такива кораби („списък на Съюза“). В член 37 от същия регламент се посочват действията, които трябва да се предприемат срещу риболовните кораби, включени в този списък.
 (2)
 Списъкът на Съюза беше създаден по силата на Регламент (ЕС) No 468/2010 на Комисията (2) и впоследствие беше изменен с регламенти за изпълнение (ЕС) No 724/2011 (3), (ЕС) No 1234/2012 (4), (ЕС) No 672/2013 (5), (ЕС) No 137/2014 (6), (ЕС) 2015/1296 (7), (ЕС) 2016/1852 (8), (ЕС) 2017/2178 (9) и (ЕС) 2018/1883 (10) на Комисията.
 (3)
 В съответствие с член 30, параграф 1 от Регламент (ЕО) No 1005/2008 списъкът на Съюза трябва да обхваща и корабите, които са включени в приетите от регионални организации за управление на рибарството списъци на кораби, извършващи ННН риболов.
 (4)
 В съответствие с приложимите си правила всички организации за управление на рибарството съставят списъци на корабите, извършващи ННН риболов, и актуализират тези списъци редовно (11).
 (5)
 След като получи от регионалните организации за управление на рибарството списъците на корабите, за които се предполага или е доказано, че извършват ННН риболов, Комисията актуализира списъка на Съюза в съответствие с член 30 от Регламент (ЕО) No 1005/2008. Тъй като Комисията получи нови списъци от посочените организации, списъкът на Съюза следва да се актуализира.
 (6)
 Предвид възможността един и същ кораб да фигурира под различни имена и/или знамена в зависимост от момента, в който е бил включен в списъците на регионалните организации за управление на рибарството, актуализираният списък на Съюза следва да включва различните имена и/или знамена, както са установени от тези съответни организации.
 (7)
 Корабите „Benaiah“, „Beo Hingis“, „Carmal Matha“, „Dignamol 1“, „Ephraeem“, „King Jesus“, „Sacred Heart“, „Shalom“, „Vachanam“ и „Wisdom“ (12), които понастоящем са включени в списъка на Съюза, бяха заличени от списъка, изготвен от Комисията по рибата тон в Индийския океан (IOTC), в съответствие с Резолюция 18/03 на тази регионална организация за управление на рибарството. Тъй като решението е взето от съответната регионална организация за управление на рибарството по силата на член 30, параграф 1 от Регламент (ЕО)